
****

### REPUBLIKA HRVATSKA

VARAŽDINSKA ŽUPANIJA

GRAD LEPOGLAVA

Antuna Mihanovića 12

42250 Lepoglava

KLASA :551-06/03-01/01

URBROJ: 2186/016-01-03

Lepoglava, 30.10.2003.

tel. 042 770 411, fax 042 770 419

email : [lepoglava@lepoglava.hr](mailto:lepoglava@lepoglava.hr)

Gradonačelnik

Klasa:400-01/16-01/2

Urbroj:2186/016-01-16-3

Lepoglava, 25. siječnja 2016. godine

Temeljem odredbe članka 48 Zakona o lokalnoj i područnoj (regionalnoj) samoupravi (''Narodne novine'' broj 33/01, 60/01, 129/05, 109/07, 125/08, 36/09, 150/11, 144/12 i 19/13,) članka 33. Zakona o udrugama (''Narodne novine'' broj 74/14), članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (''Narodne novine'' broj 26/15), članka 36. Statuta Grada Lepoglave („Službeni vjesnik Varaždinske županije“ broj 6/13, 20/13, 33/13 i 31/14) i članka 12. Pravilnika o financiranju javnih potreba od interesa za opće dobro koje provode udruge na području grada Lepoglave („Službeni vjesnik Varaždinske županije“ broj 30/15), gradonačelnik Grada Lepoglave donosi

ODLUKU

o načinu raspodjele raspoloživih sredstava iz Proračuna Grada Lepoglave za 2016. godinu

namijenjenih financiranju projekata/programa udruga od interesa za opće dobro

koje provode udruge na području grada Lepoglave u 2016. godini

I.

Ovom Odlukom utvrđuje se način raspodjele sredstava namijenjenih financiranju projekata/programa udruga od interesa za opće dobro koje provode udruge na području grada Lepoglave u 2016. godini iz raspoloživih sredstava u Proračunu Grada Lepoglave za 2016. godinu („Službeni vjesnik Varaždinske županije“ broj 60/15) u ukupnom iznosu od 290.000,00 kuna (slovima:dvjestodevedesettisućakuna).

II.

Sredstva navedena u točki I. ove Odluke raspodijelit će se na temelju javnog poziva za financiranje projekata/programa udruga od interesa za opće dobro koje provode udruge na području grada Lepoglave u 2016. godini (u daljnjem tekstu: Javni poziv) čiji je nositelj Grad Lepoglava i u skladu s dokumentacijom za provedbu javnog poziva koja je sastavni dio ove Odluke.

III.

Dokumentacija za provedbu Javnog poziva iz točke II. ove Odluke obuhvaća:

1. tekst javnog natječaja,
2. upute za prijavitelje
3. obrasce za prijavu projekta/programa,
4. obrazac za procjenu kvalitete/vrijednosti projekta/programa i
5. obrasce za provedbu projekta/programa i izvještavanje.

Obrasci za prijavu projekta / programa iz stavka 1. ove točke su:

1. Obrazac opisa programa ili projekta
2. Obrazac proračuna programa ili projekta
3. Obrazac izjave o nepostojanju dvostrukog financiranja
4. Obrazac izjave o partnerstvu
5. Obrazac životopisa voditelja programa ili projekta
6. Obrazac izjave o programima ili projektima udruge financiranim iz javnih izvora

Obrasci za provedbu projekta / programa i izvještavanje iz stavka 1. ove točke su:

1. Obrazac ugovora o financiranju programa/projekta
2. Obrazac opisnog izvještaja provedbe programa/projekta
3. Obrazac financijskog izvještaja provedbe programa/projekta

IV.

Javni poziv i dokumentacija za provedbu Javnog poziva iz točke III. Ove Odluke objavljuje se u cijelosti na web stranici Grada Lepoglave.

V.

Jedinstveni upravni odjel Grada Lepoglave nadležan je za provedbu postupka.

Članove Povjerenstva za otvaranje prijava i provjeru propisanih uvjeta Javnog poziva i Povjerenstva za ocjenjivanje zaprimljenih projektnih prijava imenuje gradonačelnik Grada Lepoglave.

VI.

Na temelju provedenog postupka ocjenjivanja projekata/programa, gradonačelnik donosi Odluku o raspodjeli sredstava za financiranje projekata/programa udruga od interesa za opće dobro koje provode udruge na području grada Lepoglave u 2015. godini.

Na temelju Odluke iz prethodnog stavka ove točke Grad Lepoglava, zastupana po gradonačelniku, će s udrugama kojima su odobrena sredstva i koja je nositelj prijavljenog projekta / programa, sklopiti ugovore u kojima će se regulirati međusobna prava i obveze.

VII.

Odluka iz točke VI. objavit će se na web stranici Grada Lepoglave.

VIII.

Cjelokupni postupak provedbe po Javnom pozivu za dodjelu financijskih sredstava iz točke I. ove Odluke propisan je Pravilnikom o financiranju javnih potreba od interesa za opće dobro koje provode udruge na području grada Lepoglave („Službeni vjesnik Varaždinske županije“ broj 30/15).

IX.

Ova Odluka stupa na snagu danom donošenja.

GRADONAČELNIK

Marijan Škvarić, dipl. ing.